Breithiúnas na Cúirte (an Cúigiú Dlísheomra) an 30 Bealtaine 2024 (iarraidh ar réamhrialú ón Tribunal Supremo – an Spáinn) – DISA Suministros y Trading SLU (DISA) v Agencia Estatal de la Administración Tributaria
(Cás C-743/22, 1 DISA)
(Tarchur chun réamhrialú – Cánachas ar tháirgí fuinnimh agus ar leictreachas – Treoir 2003/96/CE – Airteagal 5 – Dleachtanna máil ar olaí mianracha – Ráta réigiúnach dleachta máil ar olaí mianracha a chuirtear leis an ráta náisiúnta – Ráta difreáilte dleachta máil i gcríoch Ballstáit de réir an réigiúin ina n-ídítear an táirge)
Teanga an cháis: an Spáinnis
An chúirt a rinne an tarchur
Tribunal Supremo
Páirtithe sna príomhimeachtaí
Iarratasóir: DISA Suministros y Trading SLU (DISA)
Cosantóir: Agencia Estatal de la Administración Tributaria
An chuid oibríochtúil
Maidir le Treoir 2003/96 ón gComhairle an 27 Deireadh Fómhair 2003 lena ndéantar athstruchtúrú ar an gcreat Comhphobail le haghaidh cáin a ghearradh ar tháirgí fuinnimh agus ar leictreachas, arna leasú le Treoir 2004/74/CE ón gComhairle an 29 Aibreán 2004 agus le Treoir 2004/75/CE ón gComhairle an 29 Aibreán 2004, go háirithe Airteagal 5 de,
ní mór léiriú a dhéanamh mar seo a leanas:
cuirtear cosc leis ar reachtaíocht náisiúnta lena n-údaraítear do réigiúin nó do chomhphobail fhéinrialaitheacha rátaí éagsúla dleachta máil a shocrú don táirge céanna agus don úsáid chéanna ag brath ar an gcríoch ina dtomhlaítear an táirge lasmuigh de na cásanna dá bhforáiltear chun na críche sin.
____________
1 IO C 121, 3.4.2023.